100 įtakingiausių asmenybių pasaulio istorijoje

100 įtakingiausių asmenybių pasaulio istorijoje – 1978 m. Maiklo H. Harto (Michael H. Hart) parašyta knyga, kurioje yra surikiuota ir aprašyta 100, jo nuomone, įtakingiausių žmonių žmonijos istorijoje.

1992 m. pasirodė antrasis knygos leidimas, kuriame autorius, atsižvelgęs į kritiškus skaitytojų argumentus ir susiklosčiusias naujas politines aplinkybes, pakoregavo sąrašą ir papildė kai kurias biografijas. Pavyzdžiui, Mao Dzedungas iš 20 vietos buvo perkeltas į 89, nes po jo mirties Kinijoje greitai buvo įvykdytos drastiškos reformos, smarkiai sumenkinusios ilgalaikę Dzendungo įtaką. Taip pat buvo pažemintos ir kitų komunizmo veikėjų – Lenino, Stalino, Karlo Markso – vietos sąraše, komunizmui pasirodžius esant ne tokiam ilgalaikiui, kaip autoriui atrodė rašant pirmąjį knygos variantą 1978 m.

1999 m. Hartas parašė savotišką knygos tęsinį „Žvilgsnis iš 3000 metų“, kuriame jis aprašė 100 įtakingiausių asmenybių žiūrint iš 3000 m. gyvenančio žmogaus perspektyvos. Apie pusę sąrašo sudaro išgalvoti veikėjai iš 2000–3000 metų, o kita pusė paimta iš 1992 m. leidimo, nors jų eilės tvarka pakeista ir sumaišyta su išgalvotais ateities veikėjais.

 Harto įtakingiausių asmenybių dešimtukas (1992 m. leidime) 
PozicijaVardasVaizdasVeikla 1 Mahometas (570–632 m.)70px Svarbiausias žmogus Islamo religijoje. Taip pat diplomatas, prekiautojas, filosofas, oratorius, įstatymų leidėjas, reformatorius ir karinis lyderis. 2 Izaokas Niutonas (1643–1727 m.)70px Anglų fizikas, matematikas, astronomas, gamtos filosofas, alchemikas ir teologas. 3 Jėzus Kristus (apie 6 m. pr. m. e. – apie 30)70px Centrinė krikščionybės religijos figūra, svarbus pranašas Islame. 4 Buda (563 m. pr. m. e.–483 m. pr. m. e.)70px Dvasinis mokytojas, filosofas, budizmo pradininkas. 5 Konfucijus (551 m. pr. m. e.–479 m. pr. m. e.)70px Kinų mąstytojas ir socialinis filosofas. 6 Apaštalas Paulius (5–67)70px Svarbus ankstyvosios krikščionybės apaštalas. 7 Cai Lunas (50–121 m.)70px Laikomas popieriaus išradėju. 8 Johanas Gutenbergas (1398–1468 m.)70px Mechaninio spaudos preso išradėjas, spaudos technologijų tobulintojas 9 Kristupas Kolumbas (1451–1506 m.)70px Keliautojas ir pirklys, tradiciškai vadinamas „Amerikos atradėju“. 10 Albertas Einšteinas (1879–1955 m.)70px Fizikas

 Šaltiniai 
 Maiklas H. Hartas – 100 įtakingiausių asmenybių pasaulio istorijoje (1992 m. leidimas).

Kategorija:Istorijos sąrašai
Kategorija:Knygos